
ŠAKIŲ RAJONO SAVIVALDYBĖS TARYBA

SPRENDIMAS

DĖL MOKINIO KREPŠELIO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO
2014 m. gruodžio 22 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 16 straipsnio 4 dalimi, 18 straipsnio 1 dalimi, Lietuvos Respublikos Vyriausybės 2001 m. birželio 27 d. nutarimu Nr. 785 patvirtinta Mokinio krepšelio lėšų apskaičiavimo ir paskirstymo metodika, Lietuvos Respublikos švietimo ir mokslo ministro 2007 m. balandžio 4 d. įsakymu Nr. ISAK-605 patvirtintomis Mokinių profesiniam konsultavimui skirtų lėšų naudojimo metodinėmis rekomendacijomis, 2007 m. spalio 2 d. įsakymu Nr. ISAK-1934 patvirtintomis Mokinių pažintinei veiklai skirtų lėšų naudojimo metodinėmis rekomendacijomis bei 2014 m. spalio 2 d. įsakymu Nr. V-872 „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ (įsigalios nuo 2015 m. sausio 1 d.), rajono savivaldybės taryba nusprendžia:


1. Patvirtinti Mokinio krepšelio lėšų paskirstymo ir naudojimo tvarkos aprašą (pridedama).


2. Pripažinti netekusiais galios rajono savivaldybės tarybos :


2.1. 2011 m. sausio 27 d. sprendimą Nr. T-13 „Dėl mokinio krepšelio lėšų paskirstymo, perskirstymo, naudojimo ir perdavimo tvarkos aprašo tvirtinimo“;


2.2. 2011 m. gegužės 26 d. sprendimą Nr. T-62 „Dėl rajono savivaldybės tarybos 2011 m. sausio 27 d. sprendimo Nr. T-13 dalinio pakeitimo“;


2.3. 2012 m. sausio 19 d. sprendimą Nr. T-17 „Dėl rajono savivaldybės tarybos 2011 m. sausio 27 d. sprendimo Nr. T-13 dalinio pakeitimo“;


 2.4. 2012 m. rugsėjo 27 d. sprendimą Nr. T-335 Dėl rajono savivaldybės tarybos 2011 m. sausio 27 d. sprendimo Nr. T-13 papildymo“.


3. Nustatyti, kad sprendimas įsigalioja 2015 m. sausio 1d.

2014 m. gruodžio 15 d. Nr. VL-1696
Šakiai


1. Parengto projekto tikslai ir laukiami rezultatai: patvirtinti naują Mokinio krepšelio lėšų paskirstymo ir naudojimo tvarkos aprašą.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projekto rengėjų nuomone, reikalingi paaiškinimai: pagal naują Mokinio krepšelio lėšų paskirstymo, perskirstymo, naudojimo ir perdavimo tvarkos aprašą 93 procentai Mokinio krepšelio lėšų skiriami švietimo įstaigoms pagal galiojančią Lietuvos Respublikos Vyriausybės patvirtintą Mokinio krepšelio lėšų apskaičiavimo ir paskirstymo metodiką. 7 procentus skirtų lėšų savivaldybė gali paskirstyti savo nustatyta tvarka, vadovaudamasi mokinio krepšelio lėšų apskaičiavimo ir paskirstymo metodika. Parengtame tvarkos apraše nustatomi mokinio krepšelio lėšų paskirstymo ir naudojimo rajono savivaldybės švietimo įstaigose principai.

